Joseph Grosbusch

De Joseph Grosbusch, gebuer den 9. November 1928 zu Ettelbréck, an do gestuerwen den 9. Juli 2008, war e lëtzebuergesche Moler.Jos Welter, red. (1993) Rétrospective : Cent ans d'art luxembourgeois 1893-1993. Luxembourg: Cercle artistique de Luxembourg / Crauthem: Lux-Print. ISBN 2-919970-24-0.

Liewen a Karriär
De Joseph Grosbusch war de Jong vum Jean Grosbusch (1884-1969), engem Enseignant an der Akerbauschoul zu Ettelbréck, an der Julie Kohner. Hie war wéi säi Papp studéierten Ingénieur agronome an huet bis 1989 an der Akerbauschoul enseignéiert.

1961 huet de Grosbusch ugefaange mat molen, hie war Autodidakt.Lambert Herr (2001) Signatures, portraits et auto-portraits : artistes plasticiens au Luxembourg. Luxemburg: Éditions Saint-Paul. ISBN 2-87963-382-6. S. 113-114. Hien huet figurativ Wierker geschaaft, wouranner e symbolesch a surrealistesch Elementer verschafft huet. Hie gouf Member vum Cercle artistique de Luxembourg (CAL) an huet vun 1963 un op deem senge Salonen ausgestallt. Hien huet bei villen Ausstellungen augestallt, ë. a. zesumme mam Michel Breithoff, Michel Heintz a Roger Roemer an der Orangerie zu Munneref."Ausstellung zeitgenössischer Luxemburger Künstler", Luxemburger Wort, 5. August 1974.

1969 krut hien, zesumme mam Roger Kieffer an dem Paul Reichling de Prix Grand-Duc Adolphe. 1998 gouf hie mam Kaiser-Lothar-Preis ausgezeechentLuxemburger Wort 1998-06-06, S. 6..

 Auszeechnungen 
 Prix Grand-Duc Adolphe, 1969;
 Kaiser-Lothar-Preis, Prüm, 1998.

 Literatur 
 Bisdorff, G., 2008. Joseph Grosbusch et son monde imaginaire: le «maître incontesté de notre peinture caricaturale et moralisatrice». In: Die Warte 2008, N° 31 (30. Oktober), S. 5-6.
 Tousch, P., 1978. Das Bild im Bild: [Fragen, Zweifel und Ängste des Malers Joseph Grosbusch]. Luxembourg: Impr. print-service, 88 S.

 Kuckt och 
 Lëscht vu lëtzebuergesche Konschtschafenden

 Um Spaweck 
Websäit vum Cercle artistique de Luxembourg
Websäit vum Joseph Grosbusch

Kategorie:Gebuer 1928
Kategorie:Lëtzebuergesch Moler
Kategorie:Gestuerwen 2008
Kategorie:Prix Grand-Duc Adolphe
Kategorie:Membere vum Cercle artistique de Luxembourg